Diari Oficial de la Generalitat Valenciana


Sumari del DOGV 9790, del 16-02-2024 (2024/1275)

RESOLUCIÓ de 8 de febrer de 2024, de la Intervenció General de la Generalitat, per la qual s'establix el funcionament del subsistema de registre de cessions de crèdit de la Generalitat en l'àmbit del sistema NEFIS.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9790

Data del DOGV
:   16-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1275


Data del document
:   08-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * sistema de comptabilitat
    * reglament administratiu
    * comptabilitat regional
    * legislació

RESOLUCIÓ de 8 de febrer de 2024, de la Intervenció General de la Generalitat, per la qual s'establix el funcionament del subsistema de registre de cessions de crèdit de la Generalitat en l'àmbit del sistema NEFIS. [2024/1275]  
L'Orde 18/2023, de 28 de desembre, de 2023, de la Conselleria d'Hisenda, Economia i Administració Pública, per la qual s'aprova la Instrucció d'operatòria comptable de la Generalitat en l'àmbit del sistema NEFIS, regula en la regla 71 el subsistema de registre de cessions de crèdit integrat en el sistema NEFIS. En esta regla s'establix que, mitjançant una resolució de la Intervenció General de la Generalitat, es regularà el funcionament del subsistema de registre de cessions de crèdit de l'Administració de la Generalitat i els seus organismes autònoms.  
  
Mitjançant la present resolució, es pretén acomplir este mandat establint el procediment de presentació de la documentació de la cessió de crèdit, les dades i la documentació que s'ha d'incorporar al subsistema de registre de cessions de crèdit, així com la tramitació de la cessió.  
  
En virtut de les competències que s'atribuïxen a la Intervenció General de la Generalitat en l'article 130 de la Llei 1/2015, de 6 de febrer, d'hisenda pública, del sector públic instrumental i de subvencions, esta Intervenció General resol:  
  
Primer. Objecte  
L'objecte de la present resolució és la regulació del funcionament del subsistema de registre de cessions de crèdit de l'Administració de la Generalitat i els seus organismes autònoms, integrat en el sistema d'informació economicofinancer NEFIS i previst en la regla 71 de la Instrucció d'operatòria comptable, aprovada per l'Orde 18/2023, de 28 de desembre, de 2023, de la Conselleria d'Hisenda, Economia i Administració Pública.  
  
Segon. Notificació de la cessió dels drets de crèdit i nota d'intervenció  
1. Sense perjuí de les especialitats contingudes en els resolcs sext i sèptim de la present resolució, els titulars de drets de crèdit davant de l'Administració de la Generalitat i els organismes autònoms en els quals s'haja implementat el sistema de gestió economicofinancera (NEFIS) podran cedir-los a terceres persones adjuntant la documentació que siga precisa per a posar de manifest que la cessió s'ha dut a terme conforme a dret.  
2. La cessió d'un dret de crèdit davant de l'Administració de la Generalitat i els seus organismes autònoms haurà de ser notificada fefaentment a l'oficina de gestió de la despesa, i adjuntar-hi la documentació que s'indica en la disposició quinta de la present resolució, per a posar de manifest que la transmissió s'ha realitzat conforme a dret. La notificació de la cessió i presentació de la documentació s'haurà d'efectuar a través de la factura electrònica pels procediments habilitats per l'Administració per a la comunicació electrònica d'estes cessions, o a través d'altres formes de presentació establides en l'apartat 4 de l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
3. L'oficina de gestió de la despesa haurà de registrar l'acord de cessió de manera immediata en el subsistema de registre de cessions de crèdit de l'aplicació NEFIS.  
4. L'oficina de gestió de la despesa procedirà a remetre l'acord de cessió a la intervenció delegada corresponent per a la nota d'intervenció, en el termini màxim de cinc dies hàbils des que es tinga constància en el registre corresponent de la notificació de la cessió, sempre que s'aporte la documentació corresponent, tenint en compte el que es disposa en esta resolució.  
5. La nota d'intervenció i/o les seues incidències s'hauran d'ajustar als models que figuren en l'annex de la present resolució.  
6. La nota d'intervenció es posarà a la disposició de la persona interessada quan esta ho sol·licite, en el termini màxim de deu dies hàbils des de la sol·licitud.  
7. Una vegada feta la nota d'intervenció per part de la intervenció delegada corresponent, el pagament s'expedirà a favor del cessionari/ària.  
8. En el cas de contractes de factoring i subvencions en fase de concessió, la nota d'intervenció en el registre d'estos no presumix l'existència de drets de crèdit davant de l'Administració.  
  
Tercer. Notificació a FACe del cessionari/ària  
En el cas de factures electròniques afectades per cessions de crèdit, es notificarà de manera automàtica al punt general d'entrada de factures electròniques de l'Administració general de l'Estat (FACe), perquè el cessionari/ària puga accedir a conéixer la situació de la factura. Esta notificació només serà possible si la cessió es notifica junt amb la factura electrònica.  
  
Quart. Anotació de la cessió de crèdit en el subsistema de registre de cessions de crèdit de l'aplicació NEFIS  
D'acord amb el que s'estipula en el resolc 2, apartat 2, d'esta resolució, l'anotació de la cessió de crèdit en el subsistema de registre de cessions de crèdit de l'aplicació NEFIS es podrà realitzar de dos maneres:  
  
a) Individualitzada: per a factures concretes o per a determinats documents pressupostaris en fase de reconeixement de l'obligació.  
b) No individualitzada: per als contractes de factoring o qualsevol altre negoci jurídic que continga la cessió de crèdit. S'haurà d'indicar el document pressupostari en fase de compromís o disposició de la despesa.  
  
Quint. Documentació necessària en la notificació d'una cessió de crèdit  
Per a poder tramitar la cessió de crèdit, s'hauran d'incorporar al subsistema les següents dades i documentació:  
a) Nom o raó social de la persona que cedix.  
b) NIF de la persona que cedix.  
c) Nom o raó social del cessionari/ària.  
d) NIF del cessionari/ària.  
e) Data de l'acord de cessió.  
f) Data de notificació de la cessió. En el cas de presentació a través de factura electrònica, serà la data de l'anotació en el registre administratiu associat al punt general d'entrada de factures electròniques de l'Administració general de l'Estat (FACe). Quan la notificació es produïsca a través d'altres formes de presentació establides en l'apartat 4 de l'article 16 de la Llei 39/2015, d'1 d'octubre, del procediment administratiu comú de les administracions públiques, serà la data de presentació.  
g) Identificació del contracte administratiu, subvenció atorgada o qualsevol tipus d'expedient administratiu que origine els drets de crèdit que se cedixen.  
h) Identificació, si és el cas, de la factura o factures afectades: sèrie i número de factura del proveïdor/a, data d'emissió, número de registre administratiu i número del Registre comptable de factures de la Generalitat.  
i) Per als contractes de factoring, si la cessió és amb recurs (el factor no assumix el risc per impagament del deutor i pot actuar contra la persona que cedix en cas d'incórrer el deutor en situació d'insolvència) o sense recurs (el factor assumix el risc per impagament del deutor i no pot actuar contra la persona que cedix en cas d'incórrer el deutor en situació d'insolvència).  
j) Codi IBAN del cessionari/ària, que haurà de tramitar-se com a alta de tercers mitjançant el procediment administratiu habilitat a este efecte.  
k) Documentació acreditativa de l'acord de cessió amb les firmes de la persona que cedix i del cessionari/ària. En cas de ser mancomunades, han d'aparéixer totes les firmes.  
l) Per a les cessions en què intervinga una persona jurídica, títol d'apoderament degudament validat. No es requerirà esta documentació quan els contractes o negocis jurídics en virtut dels quals es fa la cessió s'hagen atorgat davant notari o fedatari públic, sempre que s'aporte còpia del document notarial.  
m) En cada factura haurà d'aparéixer la clàusula de cessió degudament firmada per la persona que cedix.  
  
Sext. Cessions de crèdit en expedients de subvenció i altres transferències  
1. El beneficiari/ària d'una subvenció serà considerat/ada titular d'un dret de cobrament davant de l'òrgan concedent mitjançant l'acte formal i exprés de reconeixement de l'obligació de pagament al beneficiari/ària, quan siga procedent per haver-se complit tots els requisits i les condicions exigits legalment i reglamentàriament.  
2. En el cas de subvencions postpagables, per al reconeixement de les obligacions de pagament derivades de subvencions, el beneficiari/ària ha d'acreditar la realització de l'activitat, el projecte, l'objectiu o l'adopció del comportament per al qual es va concedir la subvenció en els termes establits en la normativa reguladora de la subvenció.  
3. En el cas de subvencions prepagables, es requerirà certificat de l'òrgan encarregat del seguiment de la subvenció en què es faça constar la procedència del pagament anticipat per estar així previst en la normativa reguladora de la subvenció i haver-se constituït la garantia corresponent, si és el cas.  
  
Sèptim. Cessions de crèdit en l'àmbit d'un contracte de factoring, d'un acord de cessió global de crèdit, o qualsevol negoci o contracte marc que servisca de referència a les cessions particulars que hagen de realitzar-se amb posterioritat  
La clàusula de cessió haurà d'incloure's en cada una de les factures i haurà d'estar firmada per la persona que cedix juntament amb la declaració responsable d'esta sobre la seua vigència i la circumstància de no haver-se produït modificacions en les dades contingudes en els documents acreditatius de la personalitat jurídica i representació de la persona que cedix.  
  
Octau. Comprovacions que han de realitzar les intervencions delegades  
Les intervencions delegades hauran de comprovar:  
a) La notificació fefaent de la cessió.  
b) Que la cessió de crèdit s'ha anotat i tramitat en el subsistema de registre de cessions de crèdit de l'aplicació NEFIS, el qual assignarà a cada cessió un número que permetrà identificar esta cessió en tota la tramitació de les operacions afectades per esta.  
c) Adequació del contracte de cessió o negoci jurídic de què es tracte a l'expedient administratiu associat.  
d) Que el contracte de cessió o negoci jurídic anàleg està degudament firmat per les parts intervinents.  
e) Que s'acredita, si és el cas, que estes parts tenen poders de representació en els termes de la lletra l, del resolc quint, de la present resolució.  
f) En el cas de drets de crèdit derivats d'un contracte de factoring, acord de cessió global o qualsevol negoci anàleg, que es complixen els requisits establits en el resolc sèptim de la present resolució.  
  
  
Nové. Coordinació d'actuacions  
1. Quan a un centre gestor de despesa diferent del competent per a tramitar la cessió de crèdit se li notifique l'acord de cessió, este haurà de comunicar-ho de manera immediata, juntament amb la corresponent documentació acreditativa, a les oficines de gestió de la despesa per a l'anotació en el subsistema de registre de cessions de crèdit de l'aplicació NEFIS.  
2. Si la cessió es referix a drets de crèdit que puguen estar afectats per embargaments, retencions judicials o administratives i compensacions, registrats en el subsistema de registre de deute de l'aplicació NEFIS, el sistema informàtic prioritzarà la cessió de crèdit, l'embargament, les retencions judicials o administratives o la compensació, en funció de la data de notificació o de la data de l'acord d'inici de l'expedient de compensació.  
  
Dècim. Bloqueig de pagaments  
1. El subsistema de registre de cessions de crèdit de l'aplicació NEFIS haurà de preveure els bloquejos de pagament dels documents pressupostaris de despeses afectades per les cessions de crèdit per a garantir-ne el pagament al creditor legítim.  
2. Una vegada que la intervenció delegada prenga raó de la cessió de crèdit, el pagament de l'obligació s'expedirà a favor del cessionari/a. El mateix sistema informàtic farà les modificacions necessàries per a facilitar tal procediment i pagar al receptor del pagament alternatiu (cessionari/ària).  
3. Si no es procedix a la nota d'intervenció, el sistema informàtic alliberarà el document pressupostari de despeses del bloqueig de pagament, per a procedir al pagament de l'obligació al tercer original (persona que cedix).  
Onzé. Tramitació de la cessió de crèdit  
L'aplicació informàtica NEFIS, a través del subsistema de registre de cessions de crèdit, facilitarà a les oficines de gestió de la despesa, a les intervencions delegades i a la Tresoreria de la Generalitat la tramitació d'estes. Tota la documentació que no es reba en format electrònic haurà de tractar-se de manera electrònica en l'aplicació esmentada tenint en compte el que s'establix en la present resolució i en els models que apareixen en l'annex d'esta, els quals s'enumeren a continuació:  
· Registre de cessions de crèdit (gestió)  
· Nota d'intervenció conforme (intervenció delegada)  
· Anul·lació nota d'intervenció conforme (intervenció delegada)  
· Denegació de nota d'intervenció (intervenció delegada)  
· Denegació (gestió)  
· Desistiment (gestió)  
  
Dotzé. Cessions de crèdit pendents de tramitar el 31 de desembre de 2023  
Hauran de registrar-se en el subsistema de registre de cessions de crèdit de l'aplicació NEFIS totes aquelles cessions de crèdit que estiguen pendents de tramitar abans que la present resolució tinga efectes.  
  
  
Tretzé. Anotació automàtica en el Registre de cessions d'una notificació de la cessió en factura electrònica.  
Quan la presentació de la notificació de la cessió es produïsca a través de factura electrònica en els termes establits en el punt 2 del resolc segon de la present resolució, l'alta de la cessió en el Registre de cessions de crèdit es produirà automàticament en el moment d'efectuar l'anotació de la factura electrònica en el Registre comptable de factures, sense perjuí que l'oficina de gestió de la despesa haja d'aportar aquelles dades i documentació que no pogueren ser inscrits automàticament en el Registre de cessions de crèdit. Perquè es puga dur a terme esta alta automàtica, les dades de la cessió han de figurar en el format estructurat de factura electrònica en els apartats corresponents de la cessió i que s'habiliten els processos informàtics adequats per a la implementació.  
  
  
Catorzé. Efectes  
La present resolució tindrà efectes des de l'endemà de la publicació en el DOGV.  
  
València, 8 de febrer de 2024.- La interventora general: Amparo Adam Llagües.  
  
  
ANNEX  
Registre de cessions de crèdit  
  
Assumpte: XXXXXXXXXXXXXXX (identificador o núm. de registre de la cessió de crèdit)  
Havent-se comunicat, en data\_\_\_\_\_\_\_\_\_\_\_\_, la cessió de crèdit de les factures / els certificats d'obres / contractes / concessió de subvencions per part de la persona que cedix \_\_\_\_\_\_\_\_\_\_\_\_\_, amb NIF/CIF \_\_\_\_\_\_\_\_\_\_\_, i el/la cessionari/ària \_\_\_\_\_\_\_\_\_, amb NIF/CIF\_\_\_\_\_\_, relatiu al contracte/expedient de despeses\_\_\_\_\_\_\_\_\_\_\_\_\_\_\_\_\_\_\_\_\_, se li comunica que esta cessió ha sigut anotada en el Registre de cessions de crèdit amb el número \_\_\_\_\_\_\_\_\_\_\_\_\_\_\_.  
Així mateix, se l'informa que esta es troba en procés de tramitació i que els seus efectes estan condicionats al compliment dels requisits establits per la normativa vigent, i que cal l'aprovació de l'expedient de reconeixement de l'obligació i la nota d'intervenció de la cessió per part de la Intervenció General de la Generalitat.  
  
Es comunica açò als efectes oportuns.  
  
NOTA D'INTERVENCIÓ CONFORME  
Assumpte: XXXXXXXXXXXXXXX (identificador o núm. de registre de la cessió de crèdit)  
Ha tingut entrada en esta intervenció delegada l'expedient de cessió de crèdit anotat en el Registre de cessions de crèdit de l'Administració de la Generalitat / organisme autònom \_\_\_\_\_\_\_\_\_\_\_, amb el número \_\_\_\_\_\_\_, les dades principals del qual són les següents:  
Persona que cedix: \_\_\_\_\_\_ NIF/CIF: \_\_\_\_\_\_\_\_\_\_\_\_\_\_\_  
Cessionari/ària: \_\_\_\_\_\_\_\_\_\_ NIF/CIF: \_\_\_\_\_\_\_\_\_\_\_\_\_\_\_\_\_\_\_\_\_  
Núm. contracte/expedient de despesa: \_\_\_\_\_\_\_\_\_\_\_\_\_\_\_\_\_\_\_\_\_\_\_  
Núm. factura/certificat d'obra (si és el cas): \_\_\_\_\_\_\_\_\_\_\_\_\_\_\_\_\_\_\_  
Una vegada examinada per esta intervenció delegada la cessió de crèdit de les factures / els certificats d'obra / contractes / concessió de subvencions, i, si és el cas, fiscalitzat de conformitat l'expedient de reconeixement de l'obligació, s'ha procedit, en data \_\_\_\_\_\_\_\_\_\_\_\_\_\_\_\_, a la nota d'intervenció de la cessió de crèdit en el Registre de cessions de crèdit, i consta el tercer \_\_\_\_\_\_\_\_\_\_\_ (dades del cessionari/ària) com a perceptor del pagament en el sistema d'informació comptable de la Generalitat.  
En el cas de contractes de factoring i subvencions en fase de concessió, la nota d'intervenció en el registre d'estos no presumix l'existència de drets de crèdit davant de l'administració.  
Es comunica açò als efectes oportuns.  
  
ANUL·LACIÓ NOTA D'INTERVENCIÓ CONFORME  
Assumpte: XXXXXXXXXXXXXXX (identificador o núm. de registre de la cessió de crèdit)  
Ha tingut entrada en esta intervenció delegada l'expedient de cessió de crèdit anotat en el Registre de cessions de crèdit de l'Administració de la Generalitat / organisme autònom \_\_\_\_\_\_\_\_\_\_\_, amb el número \_\_\_\_\_\_\_, les dades principals del qual són les següents:  
Persona que cedix: \_\_\_\_\_\_ NIF/CIF: \_\_\_\_\_\_\_\_\_\_\_\_\_\_\_\_\_\_\_\_\_  
Cessionari/ària: \_\_\_\_\_\_\_\_\_\_\_ NIF/CIF: \_\_\_\_\_\_\_\_\_\_\_\_\_\_\_\_\_\_\_\_\_  
Núm. contracte/expedient de despesa: \_\_\_\_\_\_\_\_\_\_\_\_\_\_\_\_\_\_\_\_\_\_\_  
Núm. factura/certificat d'obra (si és el cas): \_\_\_\_\_\_\_\_\_\_\_\_\_\_\_\_\_\_\_  
Una vegada examinada per esta intervenció delegada la cessió de crèdit de les factures / els certificats d'obra / contractes / concessió de subvencions, i, si és el cas, fiscalitzat de conformitat l'expedient de reconeixement de l'obligació, s'ha procedit, en data \_\_\_\_\_\_\_\_\_\_\_\_, a la nota d'intervenció de la cessió del dret de crèdit, i consta el tercer \_\_\_\_\_\_\_\_\_\_\_ (dades del cessionari/ària) com a perceptor del pagament en el sistema d'informació comptable de la Generalitat.  
Amb posterioritat a la nota d'intervenció esmentada, s'ha tingut constància de l'actuació següent: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  
Vist que l'obligació no ha sigut pagada, s'ha procedit, en data \_\_\_\_\_\_\_\_\_\_\_\_\_\_\_, a l'anul·lació de la nota d'intervenció esmentada.  
Es comunica açò als efectes oportuns.  
  
DENEGACIÓ NOTA D'INTERVENCIÓ  
Assumpte: XXXXXXXXXXXXXXX (identificador o núm. de registre de la cessió de crèdit)  
Vist el Registre de cessions de crèdit de l'Administració de la Generalitat / organisme autònom \_\_\_\_\_\_\_\_\_\_\_, anotat amb el número \_\_\_\_\_\_\_\_\_\_\_\_.  
Examinada i comprovada per esta intervenció delegada la cessió de crèdit de les factures / els certificats d'obres / contractes / concessió de subvencions, i sense ser conformes pels motius que es relacionen a continuació, no es procedix a la nota d'intervenció del dret de crèdit.  
  
Indicar motius disconformitat:  
· No existix el dret de cobrament davant de l'Administració.  
· L'acord o contracte de cessió no existix.  
· Les facultats de representació de la persona que cedix i del cessionari/ària no són conformes a dret.  
· La persona que cedix no té la condició de contractista o beneficiària d'una subvenció.  
· No s'ha notificat correctament l'acord o contracte de cessió.  
· Altres motius: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Es comunica açò als efectes oportuns.  
  
DENEGACIÓ  
Assumpte: XXXXXXXXXXXXXXX (identificador o núm. de registre de la cessió de crèdit)  
Vist el Registre d'endossos i cessions de crèdit de l'Administració de la Generalitat / organisme autònom \_\_\_\_\_\_\_\_\_\_\_, anotat amb el número \_\_\_\_\_\_\_.  
Examinada i comprovada la cessió de crèdit de les factures / els certificats d'obres / contractes / concessió de subvencions, i sense ser conformes pels motius que es relacionen a continuació, es procedix a la denegació del dret de crèdit.  
Indicar motius denegació:  
· No existix el dret de cobrament davant de l'Administració.  
· L'acord o contracte de cessió no existix.  
· Les facultats de representació de la persona que cedix i del cessionari/ària no són conformes a dret.  
· La persona que cedix no té la condició de contractista o beneficiària d'una subvenció.  
· No s'ha notificat correctament l'acord o contracte de cessió.  
· Altres motius: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Es comunica açò als efectes oportuns.  
  
DESISTIMENT  
Assumpte: XXXXXXXXXXXXXXX (identificador o núm. de registre de la cessió de crèdit)  
Vist el Registre de cessions de crèdit de l'Administració de la Generalitat / organisme autònom \_\_\_\_\_\_\_\_\_\_\_\_\_\_, anotat amb el número \_\_\_\_\_\_\_\_\_\_.  
Comprovat el desistiment per part de la persona que cedix i del cessionari/ària que es va comunicar el dia \_\_\_\_\_\_\_\_\_\_\_\_, s'accepta este i es declara conclòs el procediment.  
  
Es comunica açò als efectes oportuns.